
నల్గొండ జిల్లా బీసీ విద్యార్థినులకు గురుకులం లేదు. అందువల్ల ఖమ్మం జిల్లాలోని లంకపల్లి గురుకులంలో గత పదేళ్లకు పైగా చదువుతూ సొంత జిల్లా స్థానికతను కోల్పోయారు. గత్యంతరం లేక అక్కడే చదువుకోవాల్సిన పరిస్థితి. స్థానికత కోల్పోతే విద్య ఉద్యోగ రంగాల్లో రిజర్వేషన్లు కోల్పోయే ప్రమాదం దాపురించడం విచారకరం. నల్గొండ జిల్లా నలుమూలల నుంచి 200 కి.మీ. పైగా ప్రయాణించి అదే రోజు తల్లిదండ్రులు, ముఖ్యంగా మహిళలు తిరుగు ముఖం పట్టాల్సి రావడం, దూరాభారం వల్ల ఆర్థిక భారం, రాకపోకలు తగ్గింపు వల్ల విద్యార్థినుల మనో స్థైర్యం దెబ్బతినటం మొదలగు సమస్యలు ఎన్నో ఉన్నాయి. ప్రభుత్వం నూతనంగా నాలుగు బీసీ గురుకులాలు జిల్లాలో ప్రారంభించటం హర్షించదగ్గ విషయం. నల్గొండ జిల్లా స్థానికతను కోల్పోతున్న విద్యార్థినులను సొంత జిల్లాకు బదిలీ చేసి మిగిలిన వాటికే ప్రవేశ పరీక్ష నిర్వహించవలసిందిగా మనవి. అలాగే ప్రతి ఏడాది ప్రవేశ పరీక్షలో సాఫ్ట్వేర్లో మార్పులు చేయాల్సి ఉంది. ఇలాగే కొనసాగితే 10వ తరగతి పాస్ అయ్యాక కూడా కళాశాల చదువులకు ఖమ్మంలోనే చదవాల్సి వస్తుంది. కొంత కోటా ఇస్తూ అక్కడున్న వారు ఇక్కడికి చేరేలా రిజర్వేషన్స్ ఇవ్వాలి.- కర్నాటి శ్రీను కుమార్బీసీ ఉద్యోగుల సంక్షేమ సంఘం, మనూర్, నల్గొండ

nalgonda jilla bc vidyaarthinulaku gurukulam ledu. anduvalla khammam jillaalooni lankapalli gurukulamlo gatha padellaku paiga chaduvutuu sonta jilla sthaanikatanu kolpoyaru. gatyantaram leka akkade chaduvukovalsina paristhiti. sthaanikata kolpothe vidya udyoga rangaallo reservationlu kolpoye pramaadam daapurinchadam vichaarakaram. nalgonda jilla nalumoolala nunchi 200 ki.mee. paiga prayaaninchi adhe roju tallidandrulu, mukhyamgaa mahilalu tirugu mukham pattalsi ravadam, dooraabhaaram valla aardhika bharam, rakapokalu taggimpu valla vidyaarthinula mano sthairyam debbatinatam modalagu samasyalu enno unnaayi. prabhutvam noothanamgaa naalugu bc gurukulaalu jillaalo praarambhinchatam harshinchadagga vishayam. nalgonda jilla sthaanikatanu kolpotunna vidyaarthinulanu sonta jillaaku badili chesi migilina vaatike pravesha pareeksha nirvahinchavalasindigaa manavi. alaage prati edaadi pravesha pareekshalo saftvarlo maarpulu cheyalsi undi. ilaage konasagithe 10va taragati pas ayyaka kuudaa kalasala chaduvulaku khammamlone chadavalsi vastundi. kontha kota istuu akkadunna vaaru ikkadiki cherela reservations ivvali.- karnati srinu kumarbisi udyogula sankshema sangham, manoor, nalgonda